钦定古今图书集成/方舆汇编/职方典/第1185卷 > 《念奴娇》〈赤壁舟中咏雪〉前人
## 钦定古今图书集成/方舆汇编/职方典/第1185卷 > 《念奴娇》〈赤壁舟中咏雪〉前人

“中流鼓楫，浪花舞、正见江天飞雪。远水长空连一色，
使我吟怀逸发。”寒峭千峰，光摇万象，四野人踪灭。孤
舟垂钓，渔蓑真个清绝。遥想溪上风流，悠然乘兴，
独棹山阴月。争似楚江帆影净，一曲浩歌空阔。禁体
词成，过眉酒热，把唾壶敲缺。冯夷惊道，坡翁无此赤
壁。